Գործակալ 47

**Գործակալ 47** (, նաև հայտնի որպես «**Հիթմեն**» կամ « **47** »), *Hitman* տեսախաղերի, ֆիլմերի և գրքերի շարքի գլխավոր հերոս։ Իր անունը գալիս է գլխի հետևի մասում դաջված շտրիխ կոդից (6405090401**47**) վերջին երկու թվանշաններց 47: Նա աշխատում է որպես պրոֆեսիոնալ մարդասպան՝ կատարելով ամենաբարդ և վտանգավոր պատվերները։ Գործակալ 47-ին բոլոր տեսախաղերում հնչյունավորում է ձայնային դերասան Դեյվիդ Բեյթսոնը։

## Ծագում
### Ստեղծում
Ըստ խաղի պատմության՝ Գործակալ 47-ը գենետիկորեն մշակված կլոն է, որը երեսուն տարվա գենետիկական ինժեներական հետազոտության արդյունք է։ Նա ստեղծվել է մի խումբ հանցագործների կողմից, ովքեր իրենց ԴՆԹ-ն նվիրաբերել են նախագծին:

1950-ական թվականներին տարբեր ազգությունների հինգ տղամարդ ծառայում էին ֆրանսիական օտարերկրյա լեգեոնի նույն ստորաբաժանումում: Ծառայության ժամկետի ավարտից հետո նրանցից չորսը վերադարձան հայրենիք և ստեղծեցին իրենց հանցավոր կազմակերպությունները։ Հինգերորդը՝ բժիշկ Վոլֆգանգ Օրթ-Մայերը, աշխատանքի անցավ հոգեբուժական կլինիկայում, որտեղ նա անօրինական կերպով անցկացնում էր գենետիկական փորձեր։ Իր նախկին ընկերների կողմից հետազոտությունները ֆինանսավորելու դիմաց Օրթ-Մայերը նրանց տրամադրեց դոնորական օրգաններ կլոնների դիակներից, ինչը երկարացրեց նրանց կյանքի տևողությունը ( **' տեսխաղի իրադարձությունների ժամանակ Օրթ-Մայերի հանցակիցներից յուրաքանչյուրը 60-70 տարեկան է, բայց նրանք 10-20 տարով ավելի երիտասարդ տեսք ունեն):

«Հինգ հայրերը», ովքեր իրենց ԴՆԹ-ն նվիրաբերեցին Գործակալ 47-ի ստեղծման համար.

* **Բժիշկ Օտտո Վոլֆգանգ Օրտ-Մայեր**՝ գերմանացի գիտնական, ով բնակվում էր [[Ռումինիա]]յում, և ում ծայրահեղ տեսությունները համարվում էին նորմայից դուրս։ Նա կապված էր ''«Պրովիդենս»'' գաղտնի կազմակերպության հետ։ Օրտ-Մայերը հավատում էր, որ գենետիկական ճարտարագիտությունը և մարդկանց կլոնավորումը կարելի է օգտագործել մարդու կատարյալ տարբերակ ստեղծելու համար, որը կունենա անհասանելի ֆիզիկական ուժ և միտք, ազատված խղճի զգացումից։ Նրա գլխավոր նպատակը եղել է անսխալ և ենթարկվող զինվորների բանակ ստեղծելը։ Երբ նրա գործընկերները սկսեցին կասկածել իր նպատակների վերաբերյալ, Օրտ-Մայերը ուղարկեց 47-ին նրանց բոլորին սպանելու համար։ Սակայն 47-ը դուրս եկավ վերահսկողության տակից, և Օրտ-Մայերի գործընկերներին սպանելուց հետո նա ոչնչացրեց բոլոր կլոններին և սպանեց հենց Օրտ-Մայերին՝ կոտրելով նրա պարանոցը։
* **Լի Հոն**՝ չինացի քրեական լորդ, Կարմիր Դրակոնի [[Տրիադա (կազմակերպություն)|տրիադայի]] ղեկավար, [[Հոնկոնգ]]ի ամենաուժեղ հեղինակություններից մեկը։ Չնայած իր պատկառելի տարիքին, Լի Հոնը շատ հմտորեն էր վարվում իր սրի հետ։ Նա առաջինն էր ով մահացավ 47-ի ձեռքով, քանի որ Օրտ-Մայերը դիտարկում էր Լի Հոնին որպես ամենավտանգավոր հակառակորդ։
* **Պաբլո Բելիսարիո Օչոա**՝ հայտնի լատինամերիկյան նարկոտրեդեր, ով ուներ  իր սեփական նարկոկարտելը։ Հայտնի էր իր դաժանությամբ։ Սակայն իր մեթոդները մեծ թշնամություն առաջացրեցին, և նա ստիպված էր թաքնվել [[Կոլումբիա]]յի ջունգլիներում գտնվող ռազմակայանում։ Տեղացիները ասում էին, թե իբր Պաբլոն ութ կյանք ուներ։ 47-ը ստիպված էր մի քանի կրակոցներ արձակել կոկայինի ազդեցության տակ գտնվող Օչոային սպանելու համար (սակայն Պաբլոյին կարելի է մեկ կրակոցով սպանել հեռվից՝ օգտագործելով սնայպերական հրացան)։
* **Ֆրանս Ֆուքս**՝ [[Հիտլերյուգենդ]]ի նախկին անդամ, ով լրջորեն զայրացած էր [[Նացիոնալ-սոցիալիզմ|նացիզմի]] կործանման պատճառով։ Նա պրոֆեսիոնալ վարձու ահաբեկիչ էր։ Աշխատել է Ֆրից և Ֆաբիան եղբայրների հետ։
* **Արկադի «Բորիս» Եգորով**՝ հաստատակամ [[Հակակոմունիզմ|հակակոմունիստ]], հայտնի անօրինական զենքերի վաճառող, ով զբաղվում էր իր եղբոր՝ ռուսական մաֆիայի ղեկավար Սերգեյ Զավարոտկոյի համար զենքի ներմուծմամբ։ Մահվանից առաջ նա փորձում էր պայթեցնել միջուկային ռումբ։

**' ում նշվում է, որ ամերիկացի գիտնականները փորձել են կրկնել Օրթ-Մայերի գիտափորձը, սակայն նրանց բոլոր փորձերն ապարդյուն են եղել։ 47-ը առաջին և միակ հաջողակ առողջ կլոնն է։ Գիտնականները բախվել են բոլոր տեսակի խնդիրների, ինչպիսիք են ալբինիզմը և կյանքի կարճ տևողությունը (ընդամենը 18 ամիս): Օրտ-Մայերի հետազոտությունները բաժանվել էին առանձին հետազոտական խմբերի, սակայն նույնիսկ դա բավարար չէր։ 47-ին համարժեք կլոն ստեղծելու համար անհրաժեշտ էր 47-ի ոսկրածուծի մի նմուշ, և այդ նպատակով շատ խմբակցություններ պատրաստ էին որսալ 47-ին:

HITMAN™ 2-ում պարզվում է, որ 47-ը Օրտ-Մայերի ծրագրից միակ կլոնը չէ, ով ողջ մնացել է։ Լուկաս Գրեյը՝ Շողքային Հաճախորդը, 47-ի մանկության ընկերն էր, ով կարողացել է փախչել լաբորատորիայից։ Նշանակալի է, որ Գրեյն բարկոդից բացի ուներ նաև մազեր, և դա այն դեպքում, երբ բոլոր կլոնները մազազուրկ էին։ Այս մասում եղբայրները վերջապես վերամիավորվում են։

## Ունակություններ և հեղինակություն
### Ունակություններ
Գործակալ 47-ը ունի ավելի շատ կարողություններ, քան սովորական մարդը: Նա կարող է դիմակայել մի քանի կրակոցների (նա կրում է զրահաբաճկոն *Codename 47-* ում և *Blood Money-*ում): Նրան ընդամենը պետք է իր մարմնից հանել փամփուշտը և ցավազրկող դեղամիջոցների հսկայական չափաբաժին ընդունել: 47-ը ճարպիկ է և չափազանց ուժեղ։ Նա հեշտույթամբ մի ձեռքով օգտագործում է «Desert Eagle» ատրճանակը, որը բավականաչափ ծանր է և դժվար օգտագործման համար։ Նա կարող է նաև հմտորեն ցատկել պատշգամբից պատշգամբ, բարձրանալ խողովակների և վանդակաճաղերի վրա:

47-ը փայլուն մարդասպան է: 47-ն ունի բոլոր տեսակի զենքեր՝ իր սեփական *սիլվերբոլլերից* սկսած մինչև UMP45 ավտոմատ ատրճանակ: Նա նաև լավ ձեռնամարտիկ է, և կարող է ցանկացած առարկա ցանակած միջավայրում օգտագործել որպես զենք։

47-ը նաև լավ վարում է տարբեր տրանսպորտային միջոցներ: Տեսախաղերում երևում է, որ 47-ը կարող է վարել ավտոմեքենա, ֆուրգոն, նավակ, նավ, հիդրոինքնաթիռ, ինքնաթիռ և ուղղաթիռ։

47-ը վարժ տիրապետում է մի քանի լեզուների։ Նա նաև լայն գիտելիքներ ունի տարբեր ոլորտներում (2016թ. խաղում նա նույնիսկ հարվածային գործիքներ է նվագում «*Ակումբ 27*»-ում, մերսում է կատարում «*Ոսկե վանդակ*»-ում, դասավանդում է յոգա «*Օրգանների փոխարկում*»-ում, և այլն):

### Հեղինակություն
Իր բացառիկ ունակությունների շնորհիվ 47-ը հաճախ ստանում է իր Գործակալության ամենաբարձր վարձատրվող և ամենադժվար առաջադրանքները: Հանցագործ աշխարհում նա դարձել է քաղաքային լեգենդ, և քչերը գիտեն, թե ինչպիսի տեսք ունի նա իրականում։ Նրան անվանում են նաև ուրվական *Hitman: Absolution-*ում Բլեյք Դեքսթերը, նրան ճանաչելով, 47-ին անվանում է ուրվական և լեգենդ:

## Արտաքին տեսք
47-ն չունի մազեր (բացառությամբ հոնքերի): Նա ունի վառ կապույտ աչքեր։ Գլխի հետևի մասում դաջված շտրիխ կոդը (որը գրեթե ոչ ոք չի նկատում) պարունակում է նրա ծննդյան ամսաթիվը և նույնականացման համարը։ Դեմքը բավականին ձգված է, մեծ այտոսկրերով, ընդգծված հոնքերով և բարձր ճակատով։ Հասակը 188 սմ է։

Խաղերի մշակողները մոդելավորել են 47-ին դերասան Դեյվիդ Բեյթսոնի դեմքի օրինակով, ով 47-ի ձայնային դերասանն է: Նրա դեմքի դիմագծերը մի փոքր փոխվում են խաղի յուրաքանչյուր նոր մասում։

47-ը սովորաբար կրում է արդուկված սև իտալական կոստյում սպիտակ վերնաշապիկով, կարմիր փողկապով և սև կաշվե ձեռնոցներով: *Blood Money*-ում 47-ը կրում էր գծավոր վերնաշապիկ և սպիտակ գծերով կարմիր փողկապ:

*Hitman. Absolution*-ում նա որոշ ժամանակ կրում է իր ընկերոջ և դերձակի՝ Թոմ Կլեմենզայի պատրաստած կոստյումը։ Ընդհանուր  առմամբ կոստյումը նույն տեսքն ունի՝ փողկապի սեղմակի ավելացմամբ:

## Բնավորություն
### Հոգեբանություն
Արտաքնից 47-ը փակ կերպար է: Նա խոսում է հանգիստ, ֆորմալ տոնով։ 47-ը հաճախ օգտագործում է իր խոսքի ունակությունները նպատակակետին մոտենալու համար: Սակայն ներսում 47-ը լռակյաց է ու միայնակ։

47-ի կարգախոսներից մեկն է՝ «Ոչ մեկին մի չվստահել»։ Նա մի անգամ ցույց է տվել իր նվիրվածությունը սիցիլիացի քահանա հայր Վիտտորիոյին, և նույնիսկ փրկել է նրան իտալական մաֆիայից: 47-ը նաև որոշակիորեն վստահում է Գործակալությունից Դիանա Բերնվուդին, ումից նա  սովորաբար հանձնարարություններ է ստանում:

Հազվագյուտ դեպքերում 47-ը ցուցադրում է ընկերասիրության նման մի բան: Օրթ-Մայերի մոտ մարզվելու ընթացքում 47-ը նապաստակ էր որդեգրել և նույնիսկ նրա մահից հետո հուղարկավորություն էր կազմակերպել։ Խաղերում 47-ը փրկել է Լեյ Լինին/Մեյ Լինին սեռական ստրկությունից։ 47-ը նաև հաճախ է հանդիպում է ԿՀՎ գործակալ Սմիթի հետ, ում հետ նա զարգացնում է լավ հարաբերություններ և նույնիսկ կատարում է նրա պատվերը *Blood Money-* ի վերջում: *Hitman.* *Absolution-* ում, երբ 47-ը պետք է սպաներ Դիանային, տատանվում է և անմիջապես չի կրակում նրա վրա ( հետագայում պարզվում է, որ նա չի սպանել Դիանային )։

### Արժեքներ
47-ը հակահերոս է։ Նա չի տատանվի իր թիրախին կամ իր ճանապարհին կանգնած մեկին սպանելիս: Իր գործողությունների ընթացքում 47-ը կարող է սպանել անմեղ մարդկանց, եթե դա պահանջվում է ( *Blood Money-* ում 47-ը սպանել է փոստատարին, ով իրեն կարևոր նամակ էր բերել, քանի որ ծրարի վրա հատուկ նշան կար): *Blood Money-* ի հենց վերջում 47-ը սպանում է նաև քահանային և թղթակցին, և միաժամանակ ոչնչացնում է մնացած բոլոր վկաներին։

Շատ խաղերում հենց խաղացողն է որոշում, թե ում է սպանելու 47-ը, իսկ ում՝ ոչ: Խաղերը թույլ են տալիս խաղացողին ընտրել խաղաոճը՝ սպանել բոլորին կամ կատարել առաջադրանքները հնարավորինս գաղտնի կերպով և սպանել միայն թիրախին։ *Hitman 2*, *Blood Money* and *Absolution-* ում 47-ը հիշատակվում է որպես «ուրվական» և «լեգենդ», ինչը հուշում է, որ 47-ը նախընտրում է գործել գաղտնի և աննկատ։

*Hitman 2. Silent Assassin-* ում 47-ը խաչ է կրում և խոստովանում է իր մեղքերը Հայր Վիտորիոյին: Իր զրույցը Վիտորիոյի հետ 2-րդ մասի սկզբում ցույց է տալիս, որ 47-ը խիղճ ունի և փորձում է հասկանալ, թե ինչն է ճիշտ, իսկ ինչը՝ սխալ: Այնուամենայնիվ, նա դադարում է խաղաղություն և ճշմարտություն փնտրտուկները, և որոշ ժամանակ հետո իր խաչը կախում եկեղեցու դարպասից և վերադառնում իր նախկին գործին:

## Ֆիլմեր

Խաղերի վրա հիմնված ֆիլմը ստեղծվել է 20th Century Fox-ի կողմից և հրապարակվել 2007 թվականի նոյեմբերի 29- ին։ Գլխավոր դերերում են Թիմոթի Օլիֆանտը, Օլգա Կուրիլենկոն և Դուգրեյ Սքոթը։ Ֆիլմի ռեժիսորը ֆրանսիացի Քսավյե Գենսն է։ Ֆիլմում սյուժեն կապված չէ խաղերի հետ, և 47-ի պատմությունը փոխվում է. ֆիլմում այն գործակալությունը, որի համար նա աշխատում է, հավաքագրում է որբ երեխաներին, և մարզում նրանց իրենց ողջ կյանքում։ Ֆիլմում 47-ը սովորական մարդ է, և գործակալությունում աշխատում են մեկից ավելի ճաղատ գործակալներ՝ գլխի հետևի մասում շտրիխ կոդերով։ Սակայն նրա բնավորությունն ու արտաքինը ոչնչով չեն տարբերվում խաղերում ցուցադրվածից։ Ֆիլմը բացասական արձագանքներ է ստացել խաղի երկրպագուների կողմից։

2015 թվականի օգոստոսի 21-ին թողարկվել է «Hitman: Agent 47» ֆիլմը: 47-ին պետք է մարմնավորեր Փոլ Ուոքերը, սակայն նա մահացավ ավտովթարի հետևանքով նկարահանումներից առաջ, ուստի նրա փոխարեն ընտրվեց Ռուփերթ Ֆրենդը։ Ֆիլմում 47-ը, ինչպես խաղերում, գենետիկական ինժեներիայի արդյունք է, բայց միևնույն ժամանակ մեծացել է սովորական ընտանիքում, ինչի մասին վկայում է 47-ի մանկության տեսարանը։

## Քննադատություն
Empire ամսագիրը 47-ին դասակարգել է 21-րդ տեղում տեսախաղի 50 լավագույն կերպարների ցանկում:

Gamesradar կայքը Գործակալ 47-ին դասակարգել է տեսախաղերի 100 լավագույն կերպարների ցուցակի 47-րդ տեղում։

Ըստ BAFTA-ի Գործակալ 47-ը բոլոր ժամանակների տեսախաղերի երրորդ ամենանշանավոր կերպարն է:

Տեսախաղերի այլ Նմանատիպ կերպարների հետ միասին, ինչպիսիք են Լարա Քրոֆթը, Սեմ Ֆիշերը, Սոլիդ Սնեյքը և Սլենդերմենը, նա համարվում է տեսախաղերի ամենահայտնի և նշանակալից կերպարներից մեկը։

## Ծանոթագրություններ

Կատեգորիա:Հորինված զանգվածային մարդասպաններ